CELEX: 22005D0144
Language: el
Date: 2005-12-02 00:00:00
Title: Απόφαση της Μεικτής Επιτροπής του ΕΟX αριθ. 144/2005, της  2ας Δεκεμβρίου 2005 , για τροποποίηση του παραρτήματος IΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

23.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 53/40
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 144/2005
   της 2ας Δεκεμβρίου 2005
   για τροποποίηση του παραρτήματος IΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα ΙΙ της συμφωνίας τροποποιήθηκε από την απόφαση αριθ. 133/2005 της Μεικτής Επιτροπής του ΕΟΧ (1).
            
         
               (2)
            
            
               Ο κανονισμός (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, σχετικά με τα απορρυπαντικά (2), πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 648/2004 καταργεί τις οδηγίες του Συμβουλίου 73/404/EΟΚ (3), 73/405/EΟΚ (4), 82/242/EΟΚ (5), 82/243/EΟΚ (6), 86/94/EΟΚ (7) και τη σύσταση 89/542/EΟΚ της Επιτροπής (8), που έχουν ενσωματωθεί στη συμφωνία και οι οποίες επομένως πρέπει να καταργηθούν δυνάμει της συμφωνίας,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο XV του παραρτήματος ΙΙ της συμφωνίας τροποποιείται ως εξής:
   
               1.
            
            
               Μετά το σημείο 12κ [κανονισμός (ΕΚ) αριθ. 642/2005 της Επιτροπής] παρεμβάλλεται το ακόλουθο σημείο:
               
                           «12κα.
                        
                        
                           
                              32004 R 0648: κανονισμός (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, σχετικά με τα απορρυπαντικά (ΕΕ L 104 της 8.4.2004, σ. 1).»
                        
                     
         
               2.
            
            
               Τα κείμενα των σημείων 2 (οδηγία 73/404/EΟΚ του Συμβουλίου), 3 (οδηγία 73/405/EΟΚ του Συμβουλίου), 7 (οδηγία 82/242/EΟΚ του Συμβουλίου) και 13 (σύσταση 89/542/EΟΚ της Επιτροπής) διαγράφονται.
            
         Άρθρο 2
   Τα κείμενα του κανονισμού (ΕΚ) αριθ. 648/2004 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 3η Δεκεμβρίου 2005, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (9).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 2 Δεκεμβρίου 2005.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Η Α.Υ. ο Πρίγκιπας Νικόλαος του ΛΙΧΤΕΝΣΤΆΪΝ
         
      
   
   
      (1)  ΕΕ L 14 της 19.1.2006, σ. 21.
   
      (2)  ΕΕ L 104 της 8.4.2004, σ. 1.
   
      (3)  ΕΕ L 347 της 17.12.1973, σ. 51.
   
      (4)  ΕΕ L 347 της 17.12.1973, σ. 53.
   
      (5)  ΕΕ L 109 της 22.4.1982, σ. 1.
   
      (6)  ΕΕ L 109 της 22.4.1982, σ. 18.
   
      (7)  ΕΕ L 80 της 25.3.1986, σ. 51.
   
      (8)  ΕΕ L 291 της 10.10.1989, σ. 55.
   
      (9)  Δεν έχουν αναφερθεί συνταγματικές απαιτήσεις.